CELEX: 32017D1767
Language: da
Date: 2017-09-25 00:00:00
Title: Rådets gennemførelsesafgørelse (EU) 2017/1767 af 25. september 2017 om tilladelse til Det Forenede Kongerige til at anvende reducerede afgiftssatser på motorbrændstof, der forbruges på øerne i de Indre og Ydre Hebrider, Orkneyøerne, Shetlandsøerne, øerne i Clyde og Scillyøerne, i overensstemmelse med artikel 19 i direktiv 2003/96/EF

28.9.2017   
            
            
               DA
            
            
               Den Europæiske Unions Tidende
            
            
               L 250/69
            
         RÅDETS GENNEMFØRELSESAFGØRELSE (EU) 2017/1767
   af 25. september 2017
   om tilladelse til Det Forenede Kongerige til at anvende reducerede afgiftssatser på motorbrændstof, der forbruges på øerne i de Indre og Ydre Hebrider, Orkneyøerne, Shetlandsøerne, øerne i Clyde og Scillyøerne, i overensstemmelse med artikel 19 i direktiv 2003/96/EF
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet (1), særlig artikel 19,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved brev af 16. september 2016 anmodede Det Forenede Kongerige om tilladelse til at anvende en reduceret punktafgiftssats på dieselolie og blyfri benzin i henhold til artikel 19 i direktiv 2003/96/EF (»direktivet«) på øerne i de Indre og Ydre Hebrider, Orkneyøerne, Shetlandsøerne og øerne i Clyde (alle ud for Skotlands kyst) samt Scillyøerne (ud for Englands sydvestkyst). Det Forenede Kongerige fremlagde supplerende oplysninger den 16. december 2016.
            
         
               (2)
            
            
               I disse områder er prisen på dieselolie og blyfri benzin højere end gennemsnitspriserne i resten af Det Forenede Kongerige, hvilket er til ulempe for de lokale forbrugere af brændstof. Prisforskellen skyldes ekstra enhedsomkostninger på grund af øernes geografiske placering, deres lave indbyggertal og de relativt små mængder brændstof, der leveres.
            
         
               (3)
            
            
               Afgiftslempelsen bør ikke gå ud over, hvad der er nødvendigt for at kompensere for de ekstra enhedsomkostninger, som forbrugerne i de berørte geografiske områder skal dække.
            
         
               (4)
            
            
               De reducerede punkafgiftssatser bør ligge over de minimumssatser, der er fastsat i artikel 7 i direktivet.
            
         
               (5)
            
            
               Da de berørte områder består af øer, og da afgiftssatsen kun vil blive sænket i moderat omfang, bør foranstaltningen ikke give anledning til yderligere kørsel, som specifikt knytter sig til udbuddet af motorbrændstof.
            
         
               (6)
            
            
               Foranstaltningen kan derfor godtages ud fra hensynet til et velfungerende indre marked og behovet for at sikre loyal konkurrence, og den er forenelig med Unionens sundheds-, miljø-, energi- og transportpolitik.
            
         
               (7)
            
            
               I lyset af artikel 19, stk. 2, i direktivet, er det nødvendigt, at hver tilladelse, der gives i henhold til samme artikel, er strengt tidsbegrænset. For at give de berørte virksomheder og forbrugere en tilstrækkelig grad af sikkerhed indrømmes tilladelsen for en periode på seks år. Denne afgørelse har ingen indflydelse på anvendelsen af Unionens regler vedrørende statsstøtte —
            
         VEDTAGET DENNE AFGØRELSE:
   Artikel 1
   Det Forenede Kongerige gives hermed tilladelse til at anvende reducerede afgiftssatser på blyfri benzin og dieselolie, der anvendes som brændstof til motorkøretøjer, på alle øer i de Indre og Ydre Hebrider, Orkneyøerne, Shetlandsøerne, øerne i Clyde og Scillyøerne.
   Lempelsen i forhold til den nationale afgiftssats for henholdsvis blyfri benzin og for dieselolie må ikke overstige ekstraomkostningerne forbundet med detailsalg i disse geografiske områder sammenlignet med de gennemsnitlige omkostninger ved detailsalg i Det Forenede Kongerige og må ikke overstige 50 GBP pr. 1 000 liter af produktet.
   Artikel 2
   Denne afgørelse finder anvendelse fra den 1. november 2017 og udløber den 31. oktober 2023.
   Artikel 3
   Denne afgørelse er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 25. september 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  EUT L 283 af 31.10.2003, s. 51.